Harry Arumeel

Harry Arumeel (28. detsember 1924 Lehmja, Harjumaa – 16. jaanuar 2000 Tõdva, Saku vald, Harjumaa) oli eesti suusataja ja treener.

1943 novembrist 1944 septembrini oli Soome armee 200. jalaväerügemendis ja võitles Jätkusõja tõrjelahingutes. Pärast Eestisse naasmist mobiliseeriti Punaarmeesse, sai Kuramaa lahingutes haavata. Aastatel 1948–1958 töötas Suusavabrikus Dünamo suuskade sorteerija-monteerijana. Aastatel 1958–1959 oli Harju Jõu esimees. Aastatel 1960–1987 töötas spordiseltsi Dünamo vanemtreenerina ja Tallinna Polütehnilise Instituudi suusabaasi õppemeistrina.Peep Pillak, Heini Vilbiks. Soomepoiste elulood. Tallinn:Grenader, 2015

Aastatel 1951–1962 tuli Eesti meistrivõistlustel murdmaasuusatamises 7 korda Eesti meistriks teatesõidus, lisaks võitis 3 hõbedat (neist 2 individuaalset, 15 km suusatamises 1959 ja 50 km suusatamises 1960) ja 3 pronksi (neist 1 individuaalne, 18 km suusatamises 1955). Aastatel 1953 ja 1955 tuli Eesti meistriks ka laskesuusatamise 30 km patrullsuusatamises Dünamo meeskonna liikmena.ESBL sporditulemused. Harry Arumeel

Meistersportlane suusatamises (1965). Aastatel 1965–1974 oli ta Eesti murdmaasuusakoondise vanemtreener. Ta oli ka Eesti NSV Suusaspordiföderatsiooni presiidiumi liige.Eesti spordi biograafiline leksikon. Arumeel, Harry

Tunnustus
1944 Soome 2. klassi Vabadusmedal
1968 Eesti NSV teeneline treener

Viited

Kategooria:Eesti suusatajad
Kategooria:Eesti treenerid
Kategooria:Eesti NSV teenelised treenerid
Kategooria:Soome 200. jalaväerügemendi koosseis
Kategooria:Jüri kalmistule maetud
Kategooria:Sündinud 1924
Kategooria:Surnud 2000